Tratgas en chamischa

Cuvridas mangiablas èn raffinadas e spezialas. 

Capuns, in filet u in schambun en chamischa, ma era ina rullada, in strudel u in mail cuvrì èn tratgas cun «pachetadas» fitg enconuschentas ch’ins fa adina puspè. Ma autras cuvridas? – Gea, quai dat segiramain immediat blerun dapli lavur ed è bler memia cumplitgà. Quai vegn gea fatg en restaurants da tschintg stailas ... 

I fiss dentant ina surpraisa dal tuttafatg speziala, sch’ins pudess surprender ina giada ils giasts cun servir in entir menu enzuglià e servir la salata, la schuppa, il plat principal ed a la fin il dessert en ina cuppa u chamischa mangiabla. Cler, i dat dapli lavur e propi spargnar tagliers na pon ins era betg, ma igl è insatge nunusità che sa cunfa stupent cun il temp da Nadal e la tradiziun da far regals ... 

En quest carnet dad Öise Lade vegn preschentà in entir menu che po vegnir pachetà ora. Il «palpiri da regal» – quai vul dir la cuvrida u l’emballadi – po sa chapescha vegnir mangià, inclus la corda. Ina giada vegn duvrada ina pasta, l’autra giada fegls da verdura u per il dessert plattinas da tschigulatta. Per cletg vegn il menu accumpagnà da maletgs che mussan successivamain ils proxims pass da lavur. Uschia stuess la surpraisa gartegiar! 

Bun success e bellas festas da Nadal As giavischa 
Karin Kohler-Pattis